**UVÁDZA FILM**

**COMEBACK**



**Premiéra v SR:** 16. október 2014

**Koniec monopolu:** 15.10.2019

**Krajina pôvodu:** SR

**Rok výroby:** 2014

**Odporučená prístupnosť:** MP 18+

**Formát:** DCP, Blu-ray, DVD, 85 min., jaz verzia: slovensky (anglické titulky)

**Žáner:** dokumentárny film

**Produkcia:** AH production  
**Koprodukcia:** Rozhlas a televízia Slovenska, Vysoká škola múzických umení

**Scenár a réžia:** Miro Remo / **Scenár:** Juro Šlauka / **Kamera:**  Ivo Miko, Mário Ondriš, Jaroslav Vaľko / **Strih:**  Marek Kráľovský **/ Zvuk:** Lukáš Ksprzyk **/ Hudba**: David Kollar / **Producent:** Barbara Harumová Hessová **Film bol uvedený v súťažnej sekcii dokumentov na 49. MFF Karlove Vary 2014**

**Realizáciu a distribúciu tohto filmu finančne podporil**



**Film vznikol s podporou Ministerstva kultúry SR.**

**O filme**

Čas v jednej z najstráženejších väzníc na Slovensku plynie veľmi pomaly. Nahliadnuť do bežného života väzňa vo výkone trestu je pomerne vzácne. Dvaja recidivisti prehodnocujú svoju minulosť a pozerajú sa na svoju budúcnosť. Čo budú robiť, keď príde čas ich prepustenia. Ako vyzerá prepúšťací proces a čo čaká Zlatka a Mira vonku po mnohých rokoch? Bez vzdelania, so záznamom v registri trestov. Komplikované rodinné zázemie a žiadne reálne opatrenia, ktoré by im dávali šancu začleniť sa do normálneho života. Zarazení sledujú, čo sa vonku zmenilo... Ale oni sa nezmenili. Budú schopní začať odznovu a je to pre spoločnosť bezpečné? Koľko ešte zvládne matka kriminálnika? Je súdny systém spravodlivý? Príbeh recidivistov, točiacich sa v bludnom kruhu.

**MIRO REMO**



Pochádza z industriálnej obce Ladce, kde navštevoval základnú školu. Absolvoval gymnázium v Považskej Bystrici. Hneď ako ho prijali na réžiu dokumentárneho filmu na VŠMU, zanechal štúdium mechatroniky. Film študoval v ateliéri Vlada Balca na VŠMU, kde i momentálne ďalej pôsobí. Je držiteľom mnohých ocenení z medzinárodných filmových festivalov. Jeho doposiaľ najúspešnejším filmom je portrét jeho strýka a jeho matky, Removej babky, s názvom Arsy-Versy, ktorý získal výraznú medzinárodnú pozornosť a odniesol si vyše štyridsať ocenení..